EkBass/fiwiki-20250220-pages-articles huggingface dataset:
Bride of the Monster

Bride of the Monster on ”kaikkien aikojen huonoimmaksi elokuvaohjaajaksi” kutsutun Ed Woodin ohjaama tieteiskauhuelokuva vuodelta 1955. Suomessa elokuva esitettiin ensimmäisen kerran televisiossa MTV3:lla nimellä Hirviön morsian 2. elokuuta 1996. Viitattu 7.9.2014. Elokuvassa Woodin vakionäyttelijöihin luketunut Bela Lugosi esittää viimeiseksi jääneessä puheroolissaan tohtori Eric Vornoffia, joka yrittää luoda atomisuperihmisten rodun. == Rooliluettelo == == Lähteet == == Aiheesta muualla == * Luokka:Yhdysvaltalaiset tieteiskauhuelokuvat Luokka:Vuoden 1955 yhdysvaltalaiset elokuvat Luokka:Elokuvat hirviöistä
Kemihaaran erämaa-alue

Kemihaaran erämaa-alue on vuonna 1997 perustettu erämaa-alue Savukoskella koillis-Lapissa. Se on Metsähallituksen hallinnassa ja laajuudeltaan 302 neliökilometriä. Alue rajoittuu sen pohjoispuolella olevaan Urho Kekkosen kansallispuistoon ja muodostaa sen ja Sompion luonnonpuiston kanssa UK- puisto–Sompio–Kemihaara -Natura 2000 -alueen. Erämaa-alueen itäisin kohta on Kemihaarassa, jossa Naltiohaara, Keskihaara ja Kemihaara yhtyvät Kemijoeksi. Näistä läntisimmän eli Kemihaaran latvat ovat erämaa-alueen keskiosassa. Erämaa-alueen pohjoisosassa on aapasoita, jotka ovat Kemihaaran ja Lokan tekojärveen laskevan Pihtijoen vesien lähteitä. Erämaan keskiosan maisemaan kuuluvat paljaslakiset vaarat ja alueen eteläosassa kohovat yli 420-metriset Uittipiekantunturi ja Sorvortantunturi. Kemihaaran erämaassa ei ole merkittyjä reittejä, mutta se soveltuu omatoimiseen retkeilyyn. Retkeily talvella on vaativaa, koska alueelle ei tehdä latuja. Uittipiekantunturin pohjoispuolella on autio- ja varaustupa. == Lähteet == Luokka:Erämaa-alueet Luokka:Savukosken luonto
Miloš Jojić

Miloš Jojić (s. 19. maaliskuuta 1992) on serbialainen jalkapalloilija, joka edustaa Latvian Virsliigassa pelaavaa Riga FC: tä. Hän on pelannut myös Serbian maajoukkueessa. == Seurajoukkueura== ===== Alkuvuodet ===== 24.tammikuuta 2012 Jojić allekirjoitti neljän vuoden sopimuksen Partizaniin, mutta jäi loppukauden ajaksi lainalle FK Teleoptikiin. Teleoptikissa hän teki 14 maalia 60 ottelussa. ===== Partizan ===== 15.syyskuuta 2012 Jojić pelasi ensimmäisen ottelunsa Partizanissa, ja teki heti maalin Hajduk Kulan verkkoon. 18.toukokuuta Jojić iski voittomaalin vapaapotkusta Red Star Belgradea vastaan, ja varmisti joukkueelleen kuudennen peräkkäisen mestaruuden. ===== Borussia Dortmund ===== 31.tammikuuta 2014 Jojić allekirjoitti neljän ja puolen vuoden sopimuksen Borussia Dortmundiin noin kahden miljoonan punnan siirtosummalla. Jojić debytoi Bundesliigassa 15.helmikuuta Eintracht Frankfurtia vastaan. 17 sekunnin jälkeen hän sai ensimmäisen kosketuksen palloon, ja teki ensimmäisen maalinsa. Maali oli kaikkien aikojen nopein debytantin tekemä maali Bundesliigassa. == Maajoukkueura == Jojić pelasi Serbian maajoukkueessa alle 19-vuotiaiden EM-Kisoissa vuonna 2011, jossa hän onnistui tekemään maalin ensimmäisessä ottelussa Turkkia vastaan. Jojić debytoi aikuisten maajoukkueessa 11.lokakuuta 2013 Japania vastaan pelatussa ystävyysottelussa, jossa hän teki myös ensimmäisen maalinsa lisäajalla. == Uran tilastot == Kausi Seura Ottelut Maalit Varoitukset Ulosajot 2011-2012 FK Teleoptik 30 10 6 0 2012-2013 FK Partizan 20 4 1 0 2013-2014 FK Partizan 15 6 1 0 2013-2014 Borussia Dortmund 10 4 2 0 == Lähteet == * Elite prospects Luokka:Serbialaiset jalkapalloilijat Luokka:Vuonna 1992 syntyneet Luokka:Elävät henkilöt
Preussin kunnia

Preussin kunnia () on saksalaisen Johann Gottfried Piefken säveltämä tunnettu sotilasmarssi. Piefke sävelsi marssin vuonna 1871 Preussin sodassa Ranskaa vastaan saavuttaman voiton kunniaksi. Kappale sisältyy Saksan armeijan marssiluetteloon numerolla AM II 240.Preußens Gloria Prussian Glory Militaria. Viitattu 7.9.2014. Se nousi kansalliseen kuuluisuuteen vasta Piefken kuoleman jälkeen, vuoden 1910 tienoilla.Johann Gottfried Piefke Preussen: Chronik eines Deutschen staates. Viitattu 7.9.2014. Preussin kunnia on edelleen yksi Saksan Bundeswehrin suosituimmista perinnemarsseista. ==Lähteet== Luokka:Saksalaiset sotilasmarssit
Isabelle Cornish

Isabelle Cornish (s. 22. heinäkuuta 1994 Lochinvar, Uusi Etelä-Wales) on australialainen näyttelijä, joka tunnetaan parhaiten rooleistaan televisiosarjoissa Puberty Blues, Home and Away ja Tanssiakatemia. Hän on tehnyt myös mallintöitä. Cornish oli ehdokkaana Caden tyttären rooliin elokuvassa Transformers – Tuhon aikakausi (2014), mutta roolin sai Nicola Peltz. Hän haki myös pääosaa Kenneth Branaghin elokuvasta Cinderella – Tuhkimon tarina (2015). Cornish on näytellyt myös lyhytelokuvassa Arc (2012). Maaliskuussa 2017 Cornish valittiin näyttelemään Kristallia Marvel- televisiosarjassa Inhumans. Näyttelijä Abbie Cornish on Isabelle Cornishin isosisko. == Lähteet == == Aiheesta muualla == * Luokka:Australialaiset näyttelijät Luokka:Vuonna 1994 syntyneet Luokka:Elävät henkilöt
Igor Kováč

Igor Kováč (s. 12. toukokuuta 1969 Krompachy, Tšekkoslovakia) on uransa jo päättänyt slovakialainen pika-aitajuoksija. Hän osallistui kaksiin kesäolympialaisiin. Vuoden 1992 kesäolympialaisissa Barcelonassa Kováč edusti Tšekkoslovakiaa ja 1996 kisoissa Atlantassa Slovakiaa. Kováč voitti pronssia vuoden 1997 MM-kisoissa Ateenassa ajalla 13.18. Hän osallistui urallaan neljiin MM-kisoihin. == Lähteet == * Luokka:Slovakialaiset pika-aitajuoksijat Luokka:Vuonna 1969 syntyneet Luokka:Elävät henkilöt
Bhutanin hallitsija

Bhutanin hallitsija (, ’lohikäärmekuningas’) on Bhutanin valtionpäämies. Bhutan yhdistyi vuonna 1907, mistä lähtien maan johdossa ovat olleet Wangchuck-suvun edustajat. Wangchuckit ovat perinteisesti olleet Trongsan piirikunnan penlopeja. Bhutan muodostui ja yhdistyi Shabdrung Ngawang Namgyalin ansiosta 1600-luvun puolivälissä. Ngawang Namgyalin kuoleman jälkeen maan hallinnossa toteutettiin kahden hallitsijan järjestelmää, jossa hallinnollisesta vallasta vastasi Druk Desi (tai "Dep Raja"). Tänäkin päivänä olemassa oleva virka, Je Khenpo taasen hallitsi hengellisen puolen asioita. Sekä hallinnollinen että hengellinen johtaja olivat muodollisesti Shabdrungin, Ngawang Namgyalin reinkarnaation alaisuudessa. Käytännössä Shabdrung oli usein lapsi, jota Druk Desi hallitsi. Lisäksi penlopit (paikalliset kuvernöörit) hallitsivat omapäisesti alueitaan Druk Desiä uhmaten, kunnes valtakunnan yhtenäistyminen 1900-luvun alussa alkoi. ==Katso myös== *Luettelo Bhutanin hallitsijoista Luokka:Bhutanin kuninkaat
Pierre-Michel Lasogga

Pierre-Michel Lasogga (s. 15. joulukuuta 1991 Gladbeck) on saksalainen jalkapalloilija, joka edustaa 2. Bundesliigassa pelaavaa Hamburger SV:tä. Pelipaikaltaan Lasogga on keskushyökkääjä. == Seurajoukkueura == Monessa eri saksalaisseurassa juniorina pelannut Lasogga teki ammattilaisdebyyttinsä vuonna 2010 Bundesliiga-seura Bayer Leverkusenin reservijoukkueessa. Kun paikkaa ykkösjoukkueessa ei auennut, siirtyi Lasogga jo samana vuonna Hertha BSC:n riveihin. Herthassakin saksalaishyökkääjä pelasi aluksi kakkosjoukkueessa, mutta sai vuonna 2010 paikan tuolloin 2. Bundesliigassa pelanneessa ykkösjoukkueessa. Lasogga teki debyyttinsä Saksan kakkostasolla syyskuussa 2010. Kaudeksi 2011-12 Hertha nousi Bundesliigaan ja näin Lasogga sai pelata ensimmäistä kertaa urallaan Bundesliigaa. Hertha putosi kuitenkin takaisin 2. Bundesliigaan kauden jälkeen. Huhtikuussa 2013 Lasogga ratkaisi Herthalle suoran nousun takaisin maan korkeimmalle sarjatasolle. Hän siirtyi kuitenkin kaudeksi 2013-14 lainalle Bundesliiga-seura Hamburger SV:hen. Lasogga teki heti toisessa ottelussaan hampurilaisjoukkueessa hattutempun 1. FC Nürnbergiä vastaan. Hän pelasi kauden aikana 20 Bundesliiga-ottelua ja teki niissä 13 maalia, jotka säästivät seuran putoamiselta. Hamburger SV osti Lasoggan kauden jälkeen omakseen. Kaudella 2014-2015 Lasogga teki Bundesliigassa 26 ottelussa neljä maalia. == Maajoukkueura == Lasogga debytoi Saksan alle 21-vuotiaiden jalkapallomaajoukkueessa vuonna 2011 Alankomaita vastaan. Hän pelasi joukkueessa vuoteen 2013 asti. Helmikuussa 2014 Saksan jalkapallomaajoukkueen päävalmentaja Joachim Löw kutsui Lasoggan mukaan harjoitusmaaotteluun Chileä vastaan. Lasogga ei kuitenkaan pelannut ottelussa. == Muuta == Lasoggan isäpuoli on entinen Saksan maajoukkueen maalivahti Oliver Reck ja hänen managerinaan toimii hänen äitinsä Kerstin. Lasoggan veljet Gian- Luca ja Etienne pelaavat molemmat Hertha BSC:n juniorijoukkueissa. == Lähteet == * Luokka:Saksalaiset jalkapalloilijat Luokka:Vuonna 1991 syntyneet Luokka:Elävät henkilöt
Johann Gottfried Piefke

Johann Gottfried Piefke (9. syyskuuta 1815 Schwerin an der Warthe – 25. tammikuuta 1884 Frankfurt an der Oder)Johann Gottfried Piefke Preussen: Chronik eines Deutschen staates. Viitattu 7.9.2014. oli preussilainen sotilaskapellimestari ja marssimusiikin säveltäjä. Hän on säveltänyt eräät tunnetuimmista saksalaisista sotilasmarsseista. Piefken isä oli Zielenzigin kaupungin urkuri. Asevelvollisuutensa aikana Piefke toimi oboistina Frankfurt an der Oderiin sijoitetun 8. henkikrenatöörirykmentin soittokunnassa. Vuosina 1838–1843 hän opiskeli Berliinin musiikkikorkeakoulussa. Sen jälkeen hän palasi Frankfurtiin ja johti entisen rykmenttinsä soittokuntaa vuodesta 1843 kuolemaansa asti yli 40 vuoden ajan. Piefkeä pidettiin aikansa johtavana preussilaisena sotilaskapellimestarina, mutta historiaan hän on jäänyt ennen kaikkea säveltämiensä marssien ansiosta. Piefke sävelsi noin 60 marssia, joista 10 otettiin Preussin armeijan viralliseen marssiluetteloon, mikä on enemmän kuin kenenkään muun.Lars C. Stolt: DER KÖNIGGRÄTZER, Gottfried Piefke Militärmusiksamfundet 29.8.2003. Viitattu 7.9.2014. Hänen tunnetuimmat sävellyksensä ovat Preussin kunnia (Preußens Gloria), Königgrätzer Marsch, Düppeler-Schanzen-Sturmmarsch ja Alexandrinenmarsch. Piefke seurasi Preussin armeijaa sen tunnetuimmille sotaretkille. Vuoden 1864 Tanskan vastaisen sodan aikana hänen on kerrottu johtaneen Dybbølin taistelukentällä Beethovenin Yorckscher Marschin esitystä käyttäen sapelia tahdin näyttämiseen sen jälkeen kun tahtipuikko ammuttiin hajalle hänen kädestään. Königgrätzer Marschin hänen on sanottu säveltäneen Königgrätzin taistelupaikalla. Preussin–Itävallan sodan päätyttyä Piefke sai johtaa orkesteria kuningas Vilhelm I:n edessä pidetyssä voitonparaatissa. Mahdollisesti häneen ja hänen veljeensä Rudolf Piefkeen viitaten itävaltalaiset alkoivat vuoden 1866 sodan jälkeen kutsua kaikkia preussilaisia ”piefkeiksi”. Ranskan–Saksan sodan aikana 1871 Piefken terveys alkoi reistailla ja hän vetäytyi sen jälkeen loppuiäkseen Frankfurtiin. Kuoltuaan vuonna 1884 hänet haudattiin sotilaallisin kunnianosoituksin kotikaupunkinsa vanhalle hautausmaalle. ==Lähteet== ==Aiheesta muualla== *Piefkedenkmal Piefken muistomerkki Itävallan Gärnserndorfissa Luokka:Saksalaiset säveltäjät Luokka:Sotilaskapellimestarit Luokka:Vuonna 1815 syntyneet Luokka:Vuonna 1884 kuolleet
Remix Max EP

__NOTOC__ Remix Max EP on Stigin remix-EP, joka julkaistiin Warner Music Finlandin kautta 20. kesäkuuta 2014.https://itunes.apple.com/fi/album/remix- max-ep/id887391727 EP sisältää remixejä Stigin Puumaa mä metsästän- ja Niks ja naks -albumeilta sekä Tähdet, tähdet -televisiosarjassa Stigin esittämän Nahkatakkinen tyttö -kappaleen remixin, jolla vierailee rap-artisti Heikki Kuula. == Kappaleet == # # # # (mukana Heikki Kuula) # # == Lähteet == Luokka:Stigin albumit Luokka:Vuoden 2014 EP:t Luokka:Vuoden 2014 remix-albumit
Roland Németh

Roland Németh (s. 19. syyskuuta 1974 Szombathely) on unkarilainen uransa jo päättänyt pikajuoksija. Némethin päämatka oli 100 metriä. Hänen uransa suurin saavutus on pronssi vuoden 2002 EM-kisoista Münchenistä ajalla 10.27. Németh osallistui urallaan yksiin kesäolympialaisiin ja kaksiin MM-kisoihin, mutta jäi aina finaalin ulkopuolelle. Hänen ennätyksensä 100 metrillä on 10.08, joka on myös Unkarin ennätys. == Lähteet == * Luokka:Unkarilaiset pikajuoksijat Luokka:Vuonna 1974 syntyneet Luokka:Elävät henkilöt
Baradla-Domican luolat

Baradla-Domican luolat ovat luolasto, joka sijaitsee suurimmalta osaltaan Unkarissa ja osittain Slovakiassa. Unkarin puoleinen osa on Aggtelekin kansallispuiston alueella. Luolasto on kaikkiaan 25 km pitkä ja se on karstista muodostunut kalkkikiviluola, jossa on tippukiviä. Sen muodostuminen nykyiseen muotoonsa alkoi kaksi miljoonaa vuotta sitten. Se on Keski-Euroopan suurin maan alapuolella oleva luolasto. Luolasto kuuluu Unescon maailmanperintöluetteloon. Baradla-Domican luolastossa on kolme kerrosta ja luolia on kaikkiaan 700. Luolastossa on kaksi aukkoa, joita on kutsuttu Baradlaksi ja Domicaksi. Näiden välissä virtaa Styxvirta ja ne johtavat lopulta yhteen luolaan, joka on nimeltään Baradla Baradlan sisäänkäynti on Unkarin puolella ja Domican sisäänkäynti Slovakian puolella. Slovakian puolella luolaston ympäristössä on myös kansallispuisto. Domican luola alkoi muodostua triaskaudella. == Lähteet == == Aiheesta muualla == * http://whc.unesco.org/en/list/725 * http://amp/hu/en/menu/site/show/15/baradla_cave * http://slovakia.travel/en/domica-cave Luokka:Luolat Luokka:Unkarin maantiede Luokka:Slovakian maantiede Luokka:Borsod-Abaúj-Zemplén
Aljaksandr Tšarvjakou

Aljaksandr Tšarvjakou () eli Aleksandr Tšervjakov ( (8. maaliskuuta 1892– 16. kesäkuuta 1937) oli poliitikko ja valtiomies Valko-Venäjän sosialistisen neuvostotasavallan alkuvuosina. Hän toimi Valko-Venäjän SNT:n pääministeriä vastaavassa tehtävässä vuosina 1920-1924 ja valtionpäämiehen asemassa vuosina 1922–1937. Yhtenä varhaisen Neuvostoliiton toimeenpanevan keskuskomitean puheenjohtajana hänellä oli myös osa jaetusta Neuvostoliiton valtionpäämiehen asemasta vuosina 1924–1937. Tšarvjakou menehtyi vuonna 1937. On syytä huomata, että käytännössä kaikki Neuvostoliiton jaetun valtionpäämiehen tehtävässä olleet, muita neuvostotasavaltoja kuin Venäjän SFNT:aa edustaneet toimeenpanevan keskuskomitean puheenjohtajat saivat surmansa tai tapettiin stalinistisen valtionterrorin huippuvuosina 1937-1938. == Elämän alkuvuodet ja Valko-Venäjän SNT:n synty== Aljaksandr Tšarvjakou syntyi valkovenäläiseen talonpoikaisperheeseen Venäjän keisarikunnan Minskin kuvernementissä 8. maaliskuuta 1892 (25.2.1892). Koulunsa jälkeen sai vuonna 1909 kansallisen luvan opettajan tehtävään. Työskenteli tämän jälkeen Vilnan kuvernementissä. Valmistui Vilnan pedagogisesta instituutista 1915. Kutsuttiin armeijaan. Liittyi toukokuussa 1917 kommunistiseen puolueeseen. Helmikuun vallankumouksen 1917 jälkeen osallistui Valko-Venäjän sosiaalidemokraattisen työväenpuolueen käynnistämiseen; tämä pohjautui valkovenäläiseen osaan Venäjän kommunistisesta puolueesta (РКП). Vuosina 1918–20 Valko-Venäjän asioiden komissaari Neuvosto- Venäjän hallitusta vastaavassa Kansankomissaarien neuvostossa (Sovnarkom). Osallistui Valko-Venäjän SNT:n perustamiseen. Osallistui puna-armeijan länsirintaman poliittiseen työhön. ==Lähteet== ==Aiheesta muualla== * Kak ubivali "vsebelorisskogo staroty" (tut.by) * ЦЕНТРАЛЬНЫЙ ИСПОЛНИТЕЛЬНЫЙ КОМИТЕТ СОЮЗА СОВЕТСКИХ СОЦИАЛИСТИЧЕСКИХ РЕСПУБЛИК (ЦИК СССР) * СССР: Главы государства: 1922-1991 (praviteli.org) Luokka:Neuvostoliiton toimeenpanevan keskuskomitean puheenjohtajat Luokka:Valkovenäläiset poliitikot Luokka:Vuonna 1892 syntyneet Luokka:Vuonna 1937 kuolleet
Majakowskiring

thumb|pysty=1.15|Itä-Saksan presidentin Wilhelm Pieckin entinen asuintalo osoitteessa Majakowskiring 29. Majakowskiring on Berliinin Pankowin piiriin kuuluvassa Niederschönhausenin kaupunginosassa sijaitseva renkaanmuotoinen katu, jonka varrella olevissa huviloissa Itä-Saksan (DDR) puoluejohto asui 1950-luvulla. Neuvostoliiton miehityshallinto takavarikoi alueen huvilat pian toisen maailmansodan päättymisen jälkeen elokuussa 1945, ja Neuvostoliitosta palanneet saksalaiset kommunistijohtajat majoitettiin niihin. DDR:n perustamisen jälkeen vuonna 1949 kadun varren taloihin muutti myös muita maan poliittiseen johtoon kuuluneita.Die Pankower Machthaber: Majakowskiring Viitattu 7.9.2014. Samoihin aikoihin noin neljännesneliökilometrin käsittänyt alue suljettiin ulkopuolisilta.Marjaliisa Hentilä ja Seppo Hentilä: Berliiniin: retkiä lähihistoriaan, s. 149. 2., uudistettu painos. Kirjapaja, Helsinki 2011. Puoluejohto eli suljetulla ja tarkoin vartioidulla alueella eristäytyneinä tavallisesta väestöstä. Lähellä sijainnut Schönhausenin linna toimi DDR:n presidentin virka-asuntona. Varsinkin Länsi-Saksassa Itä-Saksan johtoon viitattiin 1950-luvulla usein ”Pankowin hallituksena”, millä haluttiin korostaa kommunistijohtajien etääntymistä tavallisesta kansasta. Majakowskiringin varrella asuivat muun muassa Walter Ulbricht (talo nro 28), Wilhelm Pieck (29), Otto Grotewohl (46–48), Willi Stoph (64) ja Johannes R. Becher (34). Lähikaduilla asuivat myös muun muassa Erich Mielke, Heinz Hoffmann, Friedrich Ebert nuorempi, Wilhelm Zaisser, Markus Wolf ja Erich Honecker.Die Pankower Machthaber: Biographien Viitattu 7.9.2014. Vuoden 1953 Itä-Berliinin kansannousun ja vuoden 1956 Unkarin kansannousun jälkeen DDR:n johtajat eivät tunteneet oloaan enää turvalliseksi edes Majakowskiringin suljetulla alueella. Lisäksi kylmän sodan tilanteen kiristyessä alueen sijainti lähellä Länsi-Berliinin rajaa tuntui turvattomalta. Berliinin ulkopuolelle Wandlitziin alettiin vuonna 1958 rakentaa Waldsiedlung-nimistä uutta suljettua puoluejohdon asuinaluetta, josta tehtiin vielä eristyneempi. Ylimmän puoluejohdon muutettua sinne 1960-luvun alussa Majakowskiringin suljetulle alueelle jäi asumaan muita ministereitä ja korkeita virkamiehiä. Myöhemmin osa huviloista muutettiin valtion vierastaloiksi ja ulkomaisten diplomaattien asunnoiksi. Kommunistisen järjestelmän kaaduttua syksyllä 1989 alue menetti suljetun luonteensa. Walter Ulbrichtin leski Lotte Ulbricht asui yhdessä huviloista aina vuonna 2002 tapahtuneeseen kuolemaansa asti. Majakowskiring sai nimensä vuonna 1950 neuvostoliittolaisen runoilijan Vladimir Majakovskin mukaan. Sitä ennen kadun pohjoinen puolisko oli nimeltään Kronprinzestrasse ja eteläinen puolisko Viktoriastrasse.Majakowskiring Lexikon von A-Z zur Berlingeschichte und Gegenwart. Viitattu 7.9.2014. ==Lähteet== ==Aiheesta muualla== Luokka:Berliinin kadut Luokka:Saksan demokraattisen tasavallan politiikka‎
Svartisen

thumb|250px|Svartiseniin kuuluva Engabreen heinäkuussa 2004. Svartisen on yhteisnimitys kahdelle jäätikölle, Nordlandin läänissä, Pohjois-Norjassa. Svartiseniin kuuluu kaksi toisistaan erillistä lakijäätikköä, joiden yhteispinta-ala on 369 km2. Yhteensä nämä muodostavat koko Manner-Norjan toiseksi laajimman jäätikköalueen. Erikseenkin 221 km2 laaja Vestre Svartisen -jäätikkö eli Svartisenin länsiosa on Norjan toiseksi suurin, kun taas 148 km2 laaja itäosa, Østre Svartisen on Norjan neljänneksi suurin. Vuoristoissa sijaitseville lakijäätiköille ominaiseen tapaan siitä valuu ympäristöön useita virtamaisia vuoristojäätiköitä, joista eräs tunnettu ja hyvin Holandsfjorden- vuonolle näkyvä on Engabreen. ==Svartisenin osat== * Vestre Svartisen (221 km2), Manner-Norjan toiseksi suurin jäätikkö (Jostedalsbreen on sitä suurempi) * Østre Svartisen (148 km2), Manner-Norjan neljänneksi suurin jäätikkö ==Aiheesta muualla== Luokka:Norjan jäätiköt Luokka:Nordlandin läänin maantiede
Unturned

Unturned on Nelson Sextonin kehittämä selviytymiskauhupeli. Peli on julkaistu ennakkojulkaisuna vuonna 2014 ja lopullisena versiona vuonna 2017. == Pelaaminen == Peli on zombieaiheinen selviytymiskauhupeli. Tavoitteena pelissä on kerätä tavaroita ja selviytyä zombeja vastaan. Peli on saatavilla ilmaiseksi Steamista. Unturned käyttää samanlaista palikkamaista grafiikkatyyliä kuin Minecraft tai Terraria. Pelillisesti sen inspiraatiot ovat DayZ-tyylisissä peleissä. Tavoitteena on selvitä zombien valloittamalla Prince Edwardin saarella. Pelissä on myös tavaroiden ja rakennusten rakentelusysteemi. Päivityksissä peliin on lisätty uusia aseita, eläimiä, ruokia, rakennuksia, uusia zombeja ja VR-tuki. Pelissä on käytössä kulkuneuvoja joita ovat esimerkiksi autot, lentokoneet/helikopterit, veneet. Pelissä on myös areena-pelitila (Battle royale), jossa pelaajat ovat pienenevällä alueella ja yrittävät selvitä kuolematta, arenamodessa ei ole zombeja. Pelissä on myös horde mode jossa pelaajan pitää selvitä zombilaumoja vastaan. Siinä voi myös ostaa aseita ja muita hyödyllisiä tavaroita tarvittaessa. Peliin on myös lisätty karttaeditori jossa voi itse tehdä karttoja, jotka voi julkaista workshopissa. Sexton oli 16-vuotias julkaistessaan pelin Steamissä vuonna 2014. Parissa vuodessa pelin oli ladannut 24 miljoonaa käyttäjää, ja se oli Steamin kolmanneksi ladatuin peli. Ainut rahastuskeino on viiden dollarin kertamaksu, jolla pääsee erikoisservereille, saa ainutlaatuisia vaatteita ja kullattuja aseita. Vielä vuonna 2021 peli on Steamin sadan pelatuimman pelin joukossa yli 60000 yhtäaikaisella pelaajalla. ==Lähteet== Luokka:Vuoden 2014 videopelit Luokka:Verkkomoninpelit Luokka:Linux-pelit Luokka:Windows-pelit Luokka:Mac OS -pelit
Toivo Rainio

Toivo Ilmari Rainio, sukunimi vuoteen 1906 Lundén (15. toukokuuta 1897 Maaria – 24. huhtikuuta 1942 TampereToivo Ilmari Rainio: BillionGraves Viitattu 4.12.2021.) oli suomalainen työväenlehtien päätoimittaja ja apulaiskaupunginjohtaja.Kuka kukin on 1934 (Aikalaiskirja), s. 535. Viitattu 4.12.2021. == Elämä == Rainion vanhemmat olivat kirvesmies Reinhold Lundén ja Augusta Serafia Lundén. Hän kävi latojan opin ja suoritti kolme luokkaa seminaaria 1918. Rainio oli porilaisessa Uusi Aika -lehdessä toimitussihteerinä 1919–1923 ja päätoimittajana 1923–1925. Hän oli sitten Turussa ilmestyneen Sosialistin päätoimittajana 1925–1928 ja Tampereella Kansan Lehdessä toimittajana 1928–1932 ja päätoimittajana vuodesta 1932 alkaen. Viimeksi Rainio toimi vuodesta 1937 Tampereen kaupungin sosiaalisena apulaiskaupunginjohtajana. Rainio oli myös Porin kaupunginvaltuutettu 1920–1925 ja Tampereen kaupunginvaltuutettu vuodesta 1930. Hän oli Suomen sanomalehtimiesliiton hallituksen jäsen 1925–1928. == Perhe == Rainio oli naimisissa vuodesta 1919 Jenny Regina Åmarkin kanssa. Teollisuusneuvos Pekka Rainio oli heidän poikansa. Rainion sisaruksia olivat toimittaja Juho Rainio ja kansanedustaja Aino Forsten. == Teoksia == * Muistojulkaisu 1918 kumoustaisteluun sortuneista Porin ja lähiseudun työläisistä. Työväen järjestöjen erityinen komitea, 1920 * Järkiintymisresepti : kiertopuhe, kuunneltavaksi kirjoittanut Jäärä. Pohjois-Hämeen sos.-dem. piiritoimikunta, Tampere 1931 * Työväen keskinäinen vakuutusyhtiö Turva : selostusta toiminnasta ajalta 1910–1935 ; kirj. Toivo Rainio ja V. Kajava. Työväen keskinäinen vakuutusyhtiö Turva, Tampere 1935 * Tampereen työväenyhdistys 50 vuotias : 1886–1936 ; kirj. Toivo Rainio ja Toivo Manser. Tampereen työväenyhdistys, Tampere 1936 * Viikinsaaren vaiheita. Tammerkoski 1/1938 == Lähteet == ==Aiheesta muualla== * Maria Järvinen: Optimistit rakentavat maailmaa - Olavi Kajala Lahden kaupunginjohtajana 1942–1967. Historian pro gradu-tutkielma, Tampereen yliopisto 2012. Rainiosta s. 28, 30. Luokka:Suomalaiset päätoimittajat Luokka:Suomalaiset virkamiehet Luokka:Porin kaupunginvaltuutetut Luokka:Tampereen kaupunginvaltuutetut Luokka:Suomen Sosialidemokraattisen Puolueen poliitikot Luokka:Vuonna 1897 syntyneet Luokka:Vuonna 1942 kuolleet
Folgefonna

thumb|250px|Ilmakuva jäätiköistä. Folgefonna on yhteisnimitys kolmelle jäätikölle, Vestlandin läänissä, Länsi-Norjassa. Yhteispinta-alaltaan 207 km2 laajaan Folgefonnaan kuuluu kolme toisistaan erillistä lakijäätikköä Folgefonnan niemimaalla, Hardangerinvuonon ja Sørfjordenin välissä. Jäätiköistä eteläisin Søndre Folgefonna (167 km2) on pinta-alaltaan Manner- Norjan kolmanneksi suurin. ==Folgefonnan osat== * Nordre Folgefonna, pohjoisin jäätikkö on pinta-alaltaan 26 km2 * Midtre Folgefonna, keskimmäinen jäätikkö on pinta-alaltaan 11 km2 * Søndre Folgefonna, eteläisin jäätikkö on 167 km2 laaja ja siten Manner-Norjan kolmanneksi suurin ==Aiheesta muualla== Luokka:Norjan jäätiköt Luokka:Hordalandin läänin maantiede
Arham

Arham on maalaiskunta ja sen keskuskylä Timbuktun alueen Dirén piirissä Malissa. Se sijaitsee Nigerjoen rannalla 15 kilometriä Diréstä pohjoiseen. Kunnassa on 3 100 asukasta (vuonna 2009). Arhamin kunnan pinta-ala on arviolta 97 neliökilometriä. Se rajoittuu idässä Dirén piirin Bourem Sidi Amarin, etelässä Dirén ja lännessä Kondin sekä pohjoisessa pohjoisessa Goundamin piirin Douékirén kuntiin. Seutu kuuluu Saharan ja Sahelin siirtymäalueeseen. Sen läpi virtaa Nigerin haarajoki Kondi. Nigerjoen tulvat muodostavat tasangoille tulvajärviä. Kuntaan kuuluu kolme kylää ja kaksi paimentolaisryhmää. Asukkaat ovat etupäässä songhaita ja tuaregeja. Lisäksi on fulbeja ja bozoja. Vallitseva uskonto on islam. Paikallisia elinkeinoja ovat osittain keinokasteluun perustuva maanviljely, paimentolaisten harjoittama karjanhoito, kalastus, käsityöammatit ja kaupankäynti. Tärkeimmät viljelykasvit ovat riisi, vehnä, durra ja hirssi. Myyntiin kasvatetaan tupakkaa, sipulia, bataattia ja maniokkia. Kotieläimiä ovat naudat, vuohet, lampaat, aasit ja hevoset. Maatalous kärsii lisääntyneestä kuivuudesta. Arhamista on kuivana kautena tieyhteydet Diréen, Bourem Sidi Amariin ja Douékiréen. Tulva-aikana ainoa liikenneväline on vene. Palveluihin kuuluvat alakoulu ja terveysasema. ==Lähteet== Luokka:Dirén piiri Luokka:Malin kunnat
Kirill Sosunov

Kirill Sosunov (; s. 1. marraskuuta 1975 Rjazan) on uransa jo päättänyt venäläinen pituushyppääjä. Sosunov voitti MM-pronssia vuoden 1997 MM-kisoissa Ateenassa tuloksella 818. Hänellä on myös hopeatila vuoden 1997 sisäratojen MM-kisoista, joissa hän hyppäsi sisäratojen ennätyksensä 841. Ulkoradoilla Sosunovin ennätys on vuonna 1998 Pietarissa hypätty 838http://www.iaaf.org/athletes/russia/kirill-sosunov-20090#personal-bests. Hän voitti kultaa vuoden 1998 EM-kisoissa Budapestissä. Tulos oli tuolloin 828. Sosunov voitti kultaa myös vuoden 1995 kesäuniversiadeissa. Hän osallistui urallaan kaksiin olympialaisiin.http://www.iaaf.org/athletes/russia/kirill- sosunov-20090#honours Sosunov avioitui arvokilpailutason korkeushyppääjän Olga Kaliturinan kanssa. == Lähteet == Luokka:Venäläiset pituushyppääjät Luokka:Vuonna 1975 syntyneet Luokka:Elävät henkilöt
Binga (Mali)

Binga on maalaiskunta Timbuktun alueen Dirén piirissä Malissa. Sen keskuskylä Salakoira sijaitsee Nigerin haarajoen Oungoudyakin rannalla 25 kilometriä Diréstä etelään. Kunnassa on 3 000 asukasta (vuonna 2009). Bingan kunnan pinta-ala on arviolta 251,7 neliökilometriä. Se rajoittuu pohjoisessa Dirén piirin Tienkourin, idässä Sareyamoun sekä etelässä ja lännessä Niafunkén piirin Banikane Narhawan kuntiin. Seutu kuuluu Saharan ja Sahelin siirtymäalueeseen. Sen läpi virtaavat Nigerin haarajoet Bara Issa, Mayel Binga ja Manga. Nigerjoen tulvat muodostavat tasangolle osittain kuivuvia tulvajärviä. Kuntaan kuuluu seitsemän kylää. Asukkaat ovat songhaita, fulbeja ja bozoja. Vallitseva uskonto on islam. Songhait harjoittavat osittain keinokastelun perustuvaa maanviljelyä, fulbet paimentolaisuuteen perustuvaa karjanhoitoa ja bozot kalastusta. Tärkeimmät viljelykasvit ovat durra, hirssi ja riisi. Kotieläimiä ovat naudat, lampaat, vuohet ja siipikarja. Lisäksi harjoitetaan pienimuotoista kaupankäyntiä ja käsityöammatteja. Maatalous kärsii lisääntyvästä kuivuudesta.. Palveluihin kuuluvat koulu ja terveysasema. ==Lähteet== Luokka:Dirén piiri Luokka:Malin kunnat
Dévastation-luokka

Dévastation-luokka oli Ranskan laivaston kuuden Krimin sotaan valmistetun aluksen muodostama uiva patteriluokka. == Taustaa == Laivastontelakoilla tehtiin tutkimus meriministeriön 9. joulukuuta 1846 antaman määräyksen nojalla potkurein varustettujen uivien pattereiden soveltuvuudesta rannikkopuolustukseen. Saman vuoden hankintasuunnitelmaan oli jo sisällytetty varaus kahden panssaroidun uivan patterin hankinnasta.de Balincourt, Commandant & Vincent-Bréhignac, Commandant s. 13 Insinööri Victor Gervaizen tekemän raportin mukaan alukset tuli valmistaa kokonaan raudasta. Esitys kohtasi kuitenkin runsaasti vastustusta eikä sitä toteutettu. Seitsemän vuotta myöhemmin Krimin sodan alettua havaittiin tarve aluksille, jotka soveltuisivat hyökkäykseen Sevastopolin ja Kronstadtin rannikkolinnakkeisiin. Keisari Napoleon III esitti uivista pattereista tehdyn tutkimuksen jatkamista. Vincennesissä tehtiin koeammunnat, joiden tuloksena todettiin 110 millimetrin rautalevyn, jonka takana on 42 senttimetrin puu, suojaavan 160 ja 320 millimetrin ammuksilta. == Alukset == Alusten hankinta valtuutus annettiin 28. heinäkuuta 1854 ja sen nojalla tehtiin tilaus kuuden Pierre Armand Guiyessen suunnitteleman aluksen hankinnasta.Winfield, Rif & Roberts, Stephen S. s. 425 Dévastation-luokan uivat patteritdossiersmarine.free.fr Nimi Telakka Kölinlasku Vesille Valmistui Kohtalo Dévastation Arsenal de Cherbourg 5. syyskuuta 1854 17. huhtikuuta 1855 10. elokuuta 1855 9. toukokuuta 1871 Tonnante Arsenal de Brest 5. syyskuuta 1854 17. maaliskuuta 1855 30. heinäkuuta 1855 31. elokuuta 1871 Lave Arsenal de Lorient 20. elokuuta 1854 26. toukokuuta 1855 6. elokuuta 1855 9. toukokuuta 1871 Foudroyante Arsenal de Lorient 20. elokuuta 1854 2. kesäkuuta 1855 10. kesäkuuta 1859 29. marraskuuta 1871 Congrève Arsenal de Rochefort 4. syyskuuta 1854 1. kesäkuuta 1855 ei otettu palvelukseen 13. toukokuuta 1867 ==Lähteet== * * * === Viitteet === *
Bourem Sidi Amar

Bourem Sidi Amar on maalaiskunta ja sen keskuskylä Timbuktun alueen Dirén piirissä Malissa. Se sijaitsee Nigerjoen sivuhaaran Farabongon varrella 15 kilometriä Diréstä koilliseen. Kunnassa on 10 500 asukasta (vuonna 2009). Bourem Sidi Amarin kunnan pinta-ala on arviolta 99 neliökilometriä. Se rajoittuu idässä Dirén piirin Kirchamban, etelässä Tienkourin ja Dirén, lännessä Arhamin ja pohjoisessa Goundamin piirin Douékirén kuntiin. Seutu kuuluu Saharan ja Sahelin siirtymä-alueeseen. Sen läpi virtaavat Nigerjoki ja sen haarat Farabongo, Bangou Tandé ja Kondi. Lisäksi on useita vadeja. Kuntaan kuuluu kahdeksan kylää. Asukkaat ovat etupäässä songhaita. Lisäksi on tuaregeja ja bozoja. Vallitseva uskonto on islam. Paikallisia elinkeinoja ovat maanviljely, karjanhoito, kalastus, kaupankäynti ja käsityöammatit. Tärkeimmät viljelykasvit ovat riisi, vehnä, anis, kumina ja vihannekset. Kotieläimiä ovat naudat, vuohet, lampaat, aasit, hevoset, kamelit ja siipikarja. Palveluihin kuuluu kuusi alakoulua, yläkoulu, terveyskeskus ja terveysasema. ==Lähteet== Luokka:Dirén piiri Luokka:Malin kunnat
AHL-kausi 2013–2014

AHL-kausi 2013–2014 oli American Hockey Leaguen 78. kausi. Kausi käynnistyi 4. lokakuuta 2013 ja runkosarja päättyi 19. huhtikuuta 2014. Runkosarjan itäisen konferenssin voitti Manchester Monarchs ja läntisen Texas Stars. AHL:n pudotuspelit alkoivat 25. huhtikuuta. Läntisen konferenssin mestaruuden voitti Texas ja itäisen St. John’s IceCaps. Calder Cupin voitti lopulta Texas. == Runkosarja == === Itäinen konferenssi === === Läntinen konferenssi === === Pistepörssi === Pelaaja Joukkue Ottelut Maalit Syötöt Pisteet Pist./ott. +/− 1\. Travis Morin Texas 66 32 56 88 +17 2\. Zach Boychuk Charlotte 69 36 38 74 -7 3\. Andy Miele Portland 70 27 45 72 -18 4\. T. J. Brennan Toronto 76 25 47 72 -10 5\. Jordan Weal Manchester 76 23 47 70 +28 6\. Chris Terry Charlotte 70 28 41 69 -13 7\. Spencer Abbott Toronto 64 17 52 69 +10 8\. Mike Hoffman Binghamton 51 30 37 67 +11 9\. Curtis McKenzie Texas 75 27 38 65 +7 10\. Jason Akeson Adirondack 70 24 40 64 -17 == Pudotuspelit == == Lähteet == * * Luokka:AHL-kaudet Luokka:Jääkiekkosarjojen kausi 2013–2014
Christian Holst

Christian Lamhauge Holst (s. 25. joulukuuta 1981 Svendborg, Tanska) on färsaarelainen jalkapalloilija, joka edustaa Tanskan toiseksi korkeimmalla sarjatasolla pelaavaa Fremad Amageria. Färsaarten jalkapallomaajoukkueeseen kuuluvan vasenjalkaisen hyökkääjän isä on tanskalainen ja äiti färsaarelainen. == Ura == Holst aloitti uransa Tanskan alasarjoissa ja siirtyi vuonna 2003 kotikaupunkinsa Svendborgin joukkueesta kakkosdivisioonassa tuolloin pelanneeseen Lyngby BK:hon. Hän lähti seurasta vuonna 2008, kun se pelasi maan korkeimmalla sarjatasolla Tanskan Superliigassa. Seuraava seura oli sarjatasoa alempana pelannut Silkeborg IF. Silkeborg nousi Holstin ensimmäisen kauden jälkeen Superliigaan ja Holst oli Silkeborgin-vuosinaan yksi maan parhaista maalintekijöistä. Kauden 2012-13 jälkeen seura putosi toiseksi korkeimmalle sarjatasolle, mutta Holst jäi seuraan. Hän oli nostamassa seuraa pääsarjaan takaisin kaudeksi 2014-15, mutta siirtyi kauden jälkeen takaisin toiseksi korkeimmalle sarjatasolle, nyt Fremad Amagerin riveihin. Färsaarten jalkapallomaajoukkueessa 179 senttimetriä pitkä Holst debytoi jo vuonna 2003. Hän on ollut lähes vuosikymmenen yksi joukkueen tärkeimmistä pelaajista pelattuaan 49 maaottelua ja tehtyään kuusi maalia. == Lähteet == * * http://www.national-football- teams.com/player/2307/Christian_Lamhauge_Holst.html Luokka:Färsaarelaiset jalkapalloilijat Luokka:Vuonna 1981 syntyneet Luokka:Elävät henkilöt
Dangha

Dangha on maalaiskunta ja sen keskuskylä Timbuktun alueen Dirén piirissä Malissa. Se sijaitsee Nigerjoen varrella 35 kilometriä Diréstä koilliseen. Kunnassa on 13 000 asukasta (vuonna 2009). Danghan kunnan pinta-ala on arviolta 120 neliökilometriä. Se rajoittuu etelässä Dirén piirin Haïbongon, lännessä Kirchamban ja Tinguereguifin, pohjoisessa Garbakoïran ja idässä Gourma-Rharousin piirin Haribomon kuntiin. Seutu kuuluu Saharan ja Sahelin siirtymä-alueeseen. Sen läpi virtaavat Nigerjoen haarat Haoussa Issa ja Gourma Issa, jotka muodostavat tulva-aikaan lukuisia järviä. Kuntaan kuuluu 15 kylää ja paimentolaisryhmää. Asukkaat ovat songhaita, tuaregeja ja bozoja. Vallitseva uskonto on islam. Paikallisia elinkeinoja ovat maanviljely, karjanhoito, kalastus ja kaupankäynti. Tärkeimmät viljelykasvit ovat riisi ja vehnä. ==Lähteet== Luokka:Dirén piiri Luokka:Malin kunnat
Garbakoïra

Garbakoïra on maalaiskunta ja sen keskuskylä Timbuktun alueen Dirén piirissä Malissa. Se sijaitsee Nigerjoen varrella 35 kilometriä Diréstä koilliseen. Kunnassa on 4 300 asukasta (vuonna 2009). Garbakoïran kunnan pinta-ala on arviolta 198 neliökilometriä. Se rajoittuu idässä Dirén piirin Danghan, etelässä Tinguereguifin, lännessä Goundamin piirin Douékirén ja pohjoisessa Timbuktun piirin Alafian kuntiin. Seutu kuuluu Saharan ja Sahelin siirtymäalueeseen. Sen läpi virtaa Nigerin haarajoki Farabongo ja joukko vadeja. Kuntaan kuuluu kymmenen kylää ja yksi paimentolaisryhmä. Asukkaat ovat etupäässä songhaita. Lisäksi on fulbeja, bozoja ja belloja. Vallitseva uskonto on islam. Paikallisia elinkeinoja ovat maanviljely, karjanhoito, kalastus, käsityöammatit ja kaupankäynti. Tärkeimmät viljelykasvit ovat riisi, vehnä, durra ja hirssi. Myyntiin kasvatetaan tupakkaa, sipulia, bataattia ja maniokkia. Kotieläimiä ovat naudat, vuohet, lampaat, aasit ja hevoset. Garbakoïrasta on kuivana aikana tieyhteydet Diréen, Bourem Sidi Amariin ja Danghaan. Tulvakausina ainoa liikenneväline on vene. Palveluihin kuuluu neljä alakoulua ja terveyskeskus. ==Lähteet== Luokka:Dirén piiri Luokka:Malin kunnat
Henrik Ingberg

Henrik Ingberg (1747–1807) oli suomalainen kauppias ja tiiliruukinomistaja, jolla oli monopoli viinan valmistukseen Hämeenlinnassa. Sivut 315-316. Ingbergin varhaisista vaiheista ei ole tietoa, mutta Hämeenlinnaan 30-vuotiaana tultuaan hän saavutti pian merkittävän aseman kaupungin porvarien keskuudessa. 1780-luvulla hän sai keskeisen tontin kaupungin torin laidalta raatihuoneen vierestä, johon rakennutti kaksikerroksisen liike- ja asuintalon. Samalla vuosikymmenellä Ingberg alkoi laajentaa liiketoimintaansa kaupankäynnistä, 1787 hän sai luvan tiiliruukin perustamiseen ja vuosikymmenen lopulla hänellä oli toinenkin tiiliruukki. Hän hankki myös yksinoikeuden valmistaa ja myydä viinaa Hämeenlinnassa kymmenen vuoden ajaksi. Ingbergin viinanpolttimossa oli neljä viinapannua, joiden yhteinen vetoisuus oli melkein 1400 kannua eli 7000 litraa. Parin vuoden päästä polttimon perustamisesta hänellä oli varastossa myytäväksi 4500 kannua viinaa. 1800-luvun alussa Ingberg olikin tiettävästi kaupungin varakkain henkilö, mikä merkitsi myös, että hänellä oli yli puolet eli 22,5 ääntä raatimiehen valinnassa, johon riitti 40 ääntä. Ingbergillä kerrotaan myös olleen muun muassa kolme frakkia, neljä tusinaa posliinilautasia ja toinen kaupungin kahdesta seurakoirasta. Hän harjoitti toisaalta hyväntekeväisyyttä, esimerkiksi lahjoittamalla raaka- aineet kaupunkiin perustettuun köyhien työtupaan. Ingberg avioitui vasta lähes 40-vuotiaana, hänen puolisonsa vuodesta 1785 oli Elizabet Zabell (k. 1813). Pariskunta oli lapseton, mutta heidän perhepiiriinsä kuului parhaimmillaan parisenkymmentä henkeä työväkeä. Ingbergin ja hänen vaimonsa kuoltua liiketoimille ei kuitenkaan löytynyt jatkajia, tiiliruukit olivat rappiolla jo 1810-luvun lopussa. ==Lähteet== ==Aiheesta muualla== * Lindeqvist, K.O. 1926. Hämeenlinnan kaupungin historia, II osa: Kaupungin historia Ruotsin vallan aikana. Hämeenlinna: Hämeenlinnan kaupunki. Ss. 505-755 ("Uusi Hämeenlinna vv. 1780-1809"). Luokka:Suomalaiset kauppiaat Luokka:Suomalaiset elinkeinoelämän vaikuttajat Luokka:Vuonna 1747 syntyneet Luokka:Vuonna 1807 kuolleet
Waldsiedlung

Waldsiedlung oli Berliinin ulkopuolella sijainnut ulkomaailmalta suljettu pieni asuinalue, jossa Itä-Saksan puoluejohtajat asuivat 1960–1980-luvuilla. Se sijaitsi Bernau bei Berlinin alueella lähellä Wandlitzia noin 30 kilometriä Itä-Berliinin keskustasta pohjoiseen. Waldsiedlung (”Metsälähiö”) rakennettiin vuosina 1958–1960 Berliinin ulkopuolelle keskelle metsää, suhteellisen lähelle Liepnitzsee-järveä.Honeckers Gartenlaube – Besuch in der ehemaligen Waldsiedlung in Wandlitz DDR Museum blog 13.7.2009. Viitattu 7.9.2014. Se korvasi Pankowin Majakowskiringin DDR:n puoluejohdon asuinpaikkana, sillä Unkarin kansannousun jälkeen kommunistijohtajat halusivat oman turvallisuutensa vuoksi asua entistä etäämmällä tavallisesta kansasta.Die Pankower Machthaber: Majakowskiring Viitattu 7.9.2014. Waldsiedlungissa oli 23 asuintaloa SED:n politbyroon jäsenille ja heidän perheilleen. Alueella oli myös asukkaille tarkoitettuja palveluita, kuten uimahalli, ravintola, elokuvateatteri sekä kauppa, jossa myytiin lännestä tuotuja tuotteita. Johtajien asuintalojen muodostaman ”sisärenkaan” ympärillä oli palveluhenkilökunnan ja turvallisuuspalvelun tilojen muodostama ”ulkorengas”. Alueen kokonaispinta-ala oli noin kaksi neliökilometriä.Von der "geheimen" Waldsiedlung Wandlitz... zum erholungs- und kurort (1) Bernau-Wandsielung. Viitattu 7.9.2014. Waldsiedlungin eristäytyneisyys ja sitä ympäröineet suojamuurit muodostuivat DDR:n johtajien ja kansan välisen kuilun symboleiksi. Kovin ylellisesti DDR:n johto ei tosin muuriensa suojissa elänyt, sillä länsimaisen mittapuun mukaan Waldsiedlung vastasi varustetasoltaan lähinnä keskiluokkaista asuinaluetta. Alueen asukkaat eivät juuri seurustelleet edes toistensa kanssa vapaa-ajallaan.Marjaliisa Hentilä ja Seppo Hentilä: Berliiniin: retkiä lähihistoriaan, s. 151. 2., uudistettu painos. Kirjapaja, Helsinki 2011. Waldsiedlungin lähelle rakennettiin 1980-luvun alussa ydinsodan varalta 170 huonetta käsittänyt maanalainen bunkkeri, jossa DDR:n johto olisi voinut elää turvallisesti ainakin kaksi viikkoa ydiniskun sattuessa.Teppo Tiilikainen: Kylmän sodan arvet, Suomen Kuvalehti 40/2014 (3.10.2014), s. 30. Waldsiedlungissa asuivat kolmen vuosikymmenen aikana muun muassa Walter Ulbricht, Erich Honecker, Otto Grotewohl, Willi Stoph, Erich Mielke, Egon Krenz, Friedrich Ebert nuorempi ja Gunter Schabowski.Von der "geheimen" Waldsiedlung Wandlitz... zum erholungs- und kurort (3) Bernau-Wandsielung. Viitattu 7.9.2014. Waldsiedlungin asukkaat joutuivat muuttamaan pois kommunistisen järjestelmän kaatumisen jälkeen joulukuussa 1989. Parin seuraavan kuukauden aikana 50 000 itäsaksalaista kävi siellä tutustumassa oloihin, joissa heidän johtajansa olivat asuneet. Vuodesta 1990 alkaen Waldsiedlungin alue on ollut Brandenburg-Klinik-sairaalan käytössä. ==Lähteet== ==Aiheesta muualla== Luokka:Saksan demokraattisen tasavallan politiikka Luokka:Brandenburgin rakennukset ja rakennelmat Luokka:Asuinalueet
Patsisi

Patsisi (patšisi, pachihi ) on vanha intialainen lautapeli, jota on kutsuttu maan kansallispeliksi. Nimi juontuu intialaisesta sanasta, joka tarkoittaa kahtakymmentäviittä, joka on suurin silmäluku pelin pelaamiseen käytettävissä kaurikotilonopissa.Grunfeld, s. 27 Pelistä on olemassa muunnokset caupur ja tšausar. Trouble ja sen suomalainen versio Kimble pohjautuvat patsisiin. == Pelaaminen == Pelaajia on kaksi tai kolme, ja neljä pelaajaa voivat muodostaa kaksi joukkuetta siten, että joukkuejäsenet istuvat vastakkain. Pelaajien tavoitteena on siirtää neljä pelinappulaa laudan ympäri vastapäivään ja takaisin sen keskustaan. Pelaaja aloittaa yhdestä ristin päädystä, tsar conista. Kaurikotilot toimivat noppina: silmäluku määräytyy maahan suu ylöspäin pudonneiden kotiloiden perusteella. Jos vain yksi jää, tulos on 10 ja pelaaja saa uuden heiton. Jos 0, tulos on 25 ja pelaaja saa uuden heiton. Muuten tulos vastaa kotiloiden lukumäärää. Yhdellä vuorolla siirretään yhtä nappulaa tuloksen mukaisesti. Kun nappulalla on tehty kierros, se käännetään kyljelleen, minkä jälkeen sen voi siirtää laudan keskustaan vain tasasilmäluvulla keskikaistaa, eli kotipolkua, tsaria, pitkin. Nappuloita vastaan voi hyökätä, mutta ne ovat turvassa syömiseltä X:llä merkityissä linnaruuduissa. Jos toinen pelaaja osuu samaan ruutuun toisen pelaajan nappulan kanssa, syöty nappula palautuu aloitusruutuun ja syöjä saa uuden heiton. Linnaruuduissa voi olla niin monta nappulaa kuin mahdollista. Jos ruudussa on samalta pelaajalta useampi nappula, vastustaja ei pääse ruudusta ohi muuta kuin saattamalla ruutuun yhtä monta tai useamman nappulan. Samassa ruudussa olevia nappuloita voi siirtää samaan aikaan kotiloiden silmäluvun mukaisesti. Grunfeld, s. 28 == Lähteet == * ===Viitteet=== == Aiheesta muualla == * Pachisi / Patsisi (Intia) . Ulkoministeriön kehitysviestintä. Luokka:Kilpajuoksulautapelit
Batkivštšyna

Yleisukrainalainen liitto "Batkivštšyna" (, myös Isänmaa) on Julija Tymošenkon johtama ukrainalainen puolue. Se on perustettu 1999. Lokakuun 2014 parlamenttivaaleissa puolue sai 5,68 prosentin ääniosuuden ylittäen kuudenneksi suurimpana poliittisena puolueena viiden prosentin valtakunnallisen äänikynnyksen. Se sai 19 kansanedustajaa Ukrainan parlamenttiin. Puolue oli nousemassa myös Ukrainan viiden puolueen hallituskoalitioon. == Historiaa ja vaaleja == Tymošenko on johtanut puoluetta sen toisesta puoluekokouksesta, joulukuusta 1999 lähtien. Vuonna 2002 puolue muodosti Julija Tymošenkon ryhmittymä -vaalilistan, johon kuuluivat myös Tasavaltalaispuolue "Sobor" ja Ukrainan sosiaalidemokraattinen puolue ja Ukrainan konservatiivinen tasavaltalaispuolue. Lista sai 7,24% äänistä ja sijoittui neljänneksi. http://batkivshchyna.te.ua/%D1%96%D1%81%D1%82%D0%BE%D1%80%D1%96%D1%8F/ Vuoden 2004 presidentinvaaleissa Batkivštšyna tuki Viktor Juštšenkoa. Sen aktivistit osallistuivat aktiivisesti Oranssiin vallankumoukseen. Tymošenkosta tuli pääministeri ja Oleksandr Turtšynov nimitettiin Ukrainan turvallisuuspalvelun (SBU) johtajaksi. Puolueeseen liittyi vuonna 2005 Mihail Brodskyin Jablaka- puolue. Brodskyi kuitenkin erosi kannattajineen 2007 ja perusti uuden puolueen. Myöhemmin samana vuonna Bogdan Gubskyin Yhtenäinen Ukraina liittyi puolueeseen. Vuoden 2006 vaaleissa Julija Tymošenkon ryhmittymään kuului Batkivštšynan lisäksi vain Ukrainan sosialistinen puolue. Lista sai 22,3 % äänistä. Vuoden 2007 ennenaikaissa vaaleissa puolue sai 30,7 % äänistä ja sijoittui toiseksi. Tymošenkosta tuli uudelleen pääministeri. Hän oli myös ehdokas vuoden 2010 presidentinvaaleissa. Vuosina 2011–2012 puolueblokit olivat kiellettyjä. Kansan itsepuolustus -puolue liittyi Batkivštšynaan joulukuussa 2011. Vuoden 2012 vaaleihin Batkivštšyna muodosti liiton johon kuuluivat Uudistusten ja järjestyksen puolue, Ukrainan kansanliike (Ruh), Arseni Jatsenjukin Muutosrintama, Ukrainan puolesta, Kansan itsepuolustus, Kansalaiskanta (, entinen Mahtava Ukraina) ja kristillissosiaalinen puolue. Ukrainan sosiaalidemokraattinen puolue erotettiin ryhmittymästä koska sitä syytettiin yhteistyöstä hallituksen kanssa. Yhteislistan nimeksi tuli Yhdistynyt oppositio - Isänmaa, ja se keräsi 25,6 % äänistä. Uudistusten ja järjestyksen puolue ja Muutosrintama liittyivät myöhemmin Batkivštšynaan. === 2014 ylimääräiset parlamenttivaalit=== Vuoden 2014 ylimääräisissä parlamenttivaaleissa puolueen kannautus romahti 5,68 prosenttiin, mutta se ylitti yhä viiden prosentin valtakunnallisen äänikynnyksen. Puolue sai yhteensä 19 kansanedustajaa Ukrainan parlamenttiin. Edustajista 17 kertyi puoluelistan saaman valtakunnallisen kannatuksen kautta. Lisäksi kaksi kansanedustajaa voitti paikan vaalipiiristään. ==Katso myös== * Nadija Savtšenko ==Lähteet== Luokka:Euroopan kansanpuolue Luokka:Ukrainan puolueet Luokka:Konservatiiviset puolueet
Fafnir (auto)

Fafnir oli saksalainen automerkki, jota valmistettiin Aachenissa vuosina 1908–1926. Ensimmäisen maailmansodan aikana autotehdas ei valmistanut henkilöautoja sotaoloista johtuen. Vuonna 1920 Fafnir esitteli uuden 471-mallin, jossa oli 1 950 cm³:n moottori. Mallista oli tarjolla myös mekaanisesti ahdetulla moottorilla varustettu versio, jossa oli tehoa 27 kilowattia tavallisen mallin 22 kilowatin sijasta. 471-mallissa kuten kaikissa Fafnir-autoissa oli moottorina nelisylinterinen rivimoottori. Fafnir-tehdas valmisti autoja käsityönä ilman liukuhihnaa vuonna 1925 vain noin 120 autoa kuukaudessa. Tehtaan kilpailukykyä haittasivat vanhentuneet tuotantomenetelmät, riittämätön osien standardisointi ja korkea autoverotus (ylellisyystuotteena). Ulkomainen kilpailu lisääntyi 1920-luvulla, koska Saksa oli Yhdysvaltojen painostuksesta luopunut autojen tuontitulleista. Suhteellisen halvat amerikkalaiset autot, kuten T-Ford, tulivat Saksan automarkkinoille. Fafnir vastasi ulkomaisten mallien kilpailuun alentamalla omien automalliensa hintoja. Tuotantokustannukset eivät kuitenkaan olleet alentuneet, ja Fafnir myi autoja alle tuotantokustannustensa. Sen seurauksena vuoden 1925 lopussa pankit ottivat velkaantuneen Fafnirin liiketoiminnan valvontaansa, ja vuonna 1926 yhtiö hakeutui konkurssiin. ==Kilpa-autoilu== Fafnirilla oli oma kilpa-ajotiimi jolla oli käytössään seitsemän autoa kuljettajineen, muun muassa Rudolf Caracciola. Yksi autoista ilmaantui Britanniassa kilpailemaan VSCC tapahtumissa.Euregio-classic-cup.de ==Lähteet== Luokka:Saksalaiset automerkit Luokka:1920-luvun autot Luokka:Aachenin historia
Kiinalaispeli

Kiinalaispeli () on lautapeli, joka on lasten muunnos patsisi-pelistä. == Lähteet == Luokka:Kilpajuoksulautapelit
Lanttilautapeli

thumb|Lanttilautapeli. Lanttilautapeli () on brittiläinen lautapeli ja pubipeli. == Lähteet == Luokka:Lautapelit
Hansa (auto)

pienoiskuva|Hansa 1500 Hansa oli saksalainen automerkki, jota valmistettiin vuosina 1905–1961. Hansa oli osa Borgward-autotehdasta, joka sijaitsi Bremenissä. Autotehtaan muut automerkit olivat Borgward, Lloyd ja Goliath. Toisen maailmansodan jälkeen Borgward-autotehtaan tuotanto alkoi uudestaan. Vuonna 1949 tehdas esitteli ensimmäisen sodan jälkeen suunnitellun uuden saksalaisen auton Hansa 1500:n. Vuonna 1951 Borgward esitteli ison kuusisylinterisen Hansa 2400 -mallin, jonka valmistus alkoi seuraavana vuonna. Vuosina 1958-1961 Borgward-yhtymä valmisti pienehköä Hansa 1100 -mallia, jota se oli aiemmin vuodesta 1957 elokuuhun 1958 valmistanut Goliath 1100 -nimisenä.Moottori 12/2013 Vuonna 1961 loppui Hansan ja kaikkien muidenkin Borgward-yhtymän autojen valmistus. Tosin yhtymälle jäi vielä pesänselvityksen jälkeen varoja, joten konkurssi oli kyseenalainen. Borgwardin konkurssin jälkeen pienyritykset hankkivat varastoista osia ja kokosivat niistä vielä 487 autoa. == Lähteet == == Aiheesta muualla == Luokka:Saksalaiset automerkit
Alquerque

Alquerque espanjalaisten antama nimi lautapelille, jonka toivat maahan keskiajalla arabit Lähi-idästä.Pelin alkuperä juontaa 3 000 vuoden takaiseen Egyptiin. Peli muistuttaa nykyistä tammea. == Lähteet == Luokka:Strategialautapelit
Gomoku

Gomoku eli gobang on japanilainen lautapeli, jota pelataan go-nappuloilla. Se tunnetaan myös nimillä Go-Moku tai ehkä viisi rivissä? Tammilaudalla ja -nappuloilla pelattava saman tapainen peli on go-mokutammi. == Lähteet == Luokka:Strategialautapelit Luokka:Kilpapelit